Matkailun+Hybridituotteen+kehittämishanke

AVO LAO - Hybridituote matkailualalle Opetushallituksen ja Lapin ammattiopiston matkailualan oppimisympäristöhanke


 * ETENEVÄ TOIMINTASUUNNITELMA (uusimmat tekstit alimpana...) **

SYYSLUKUKAUSI 2009
 * Elokuussa 2009 tiedottaminen hankkeesta, sisällöstä ja vastaanotettiin kaikki kiinnostuneet kehittäjäryhmät :) tiimiin mukaan.
 * 7-8.9.2009 Tutustuminen Second Life - 3D oppimisympäristöön suunnittelija Georges Seguran ohjauksessa. Second Life teemapäivä järjesttiin Lapin ammattiopistossa, Rovaniemen koulutuskuntayhtymässa yleisenä teemapäivänä,.


 * Kehittäjäopiskelijat ja -opet pitivät hybridileirin Levillä 9-10.9.2009. [[file:Hybridileiri Levillä 9-10.9.2009.doc]]


 * Hybridileirin yhteenveto löytyy tästä! [[file:Hybridileiri Levillä 92009_yhteenvetoa wikiin.doc]]


 * 23-25.9.2009 OPH ja VTT vierailevat yhteistyömme merkeissä. Tavoitteena on selkeyttää ja linjata yhteistä kehitystyötä.


 * Lapin Kansa uutisoi oppimisympäristöhankkeen alkuvaiheita näin.


 * Koulutuskeskus Salpaus kutsui Riitta Karusaaren haastateltavaksi heidän Second Lifen kesäauditorioon. Haastattelu oli 18.11.2009 ja paikalla oli Salpauksen matkailuopiskelijoita ja opettajia. [|Haastattelu kesti noin puoli tuntia ja siihen voi tutustua tässä.]


 * Viikoittaiset blogiteemat otetaan käyttöön jaksosta 3 / 2009 alkaen. Blogiteemat perustuvat Matkailualan perustutkinnon pakolliseen tutkinnon osaan "Matkailualan asiakaspalvelu". Hybridikehittäjät opiskelevat tämän tutkinnon osan opintojensa ensimmäisenä lukuvuotena. Blogiteemoihin sisältyy opiskelijoille keskeisistä oppimisen ja osaamisen kohteista myös mobiiliherätteet, joiden tarkoituksena on avata blogiteemaa herätteenä ja kysymyksinä.

KEVÄTLUKUKAUSI 2010
 * Edu Lapland saari ostetaan Lapin ammattiopistolle! Koulutuskeskus Salpaus ja asiantuntija Georges Segura tekee hienoa yhteistyötä kanssamme ja auttaa tämän kehittämistyön alkutaipaleella.
 * Blogin hyödyntämisessä on hiljaisempaa vuoden 2009 päättyessä, osa opiskelijoista palaa lukiojaksolta ja osa palaa jouluprojekteista brittiläisten joulumatkojen parista. Vuoden alussa blogi herää ikään kuin uudelleen eloon, ja blogin hyötyjä käydään läpi; matkailutiedon, matkailualueiden tuntemuksen, tuotteiden ja palvelujen tuntemuksen laajentaminen, sekä palvelukokemusten vaihtamista ja toisilta oppimista ongelmanratkaisutaidoissa ja myönteisistä vuorovaikutustilanteista.
 * Helmikuussa 2010 matkailuopiskelijat lähtevät ensimmäiselle työssäoppimisjaksolle ja blogiin osallistuu kaksi matkailualan ammattilaista: Levilta Levin Matkailun matkailuneuvonnan päällikkö Maija Palosaari ja myyntijohtaja Jussi Perkkiö Hotel SantaClaus, Rovaniemeltä.
 * Edu Laplandin rakennussuunnitelmat alkavat helmikuussa 2010. Saamme asiantuntija-apua Georges Seguran ohjauksella.




 * 9.helmikuuta 2010 VTT:n asiantuntija - tutkija Timo Kuula vierailee oppilaitoksessa haastatellen opiskelijoita ja opettajia MyBookin käytön alkuvaiheen kokemuksista ja tuntemuksista. Opiskelijan oma kirja alkaa syntyä!
 * Matkailun teemablogin viikkoteemat jatkuvat opiskelijoiden top-jakson aikana. Viikkojen aktiivisuus vaihtelee ja selkeä kehittämisen kohde on opettajan ohjaus teemablogissa ja opiskelijoiden aktiivisuus = blogin hyödyntämisen merkitys kaipaa selkeyttämistä ja uusia pelisääntöjä.
 * Edu Lapland -rakentaminen jatkuu
 * Edu Lapland omistussiirto tehdään Oulussa (osapuolilla suhteellisesti yhtä pitkä matka) 29.4.2010. Läsnä ovat Georges Segura, Eero Korhonen, Hannu Mertaniemi ja Riitta Karusaari.
 * Jarkko Suomalainen ja Erkki Brotkin rakentavat työsuunnitelman mukaisesti Edu Lapland saaren pohjaa. Ensimmäinen yhteinen saaren katselmus "kiertokävely" on 7.5.2010, jolloin paikalla on rakentajien lisäksi Ari Manninen, joka on ollut vahvasti mukana suunnittelutyössä, Päivi Niska, Sofia Lehtonen, Pentti Poikela, Jyrki Niskanen, Riitta Karusaari ja osan aikaa Anne Parkkinen. Myös opetusneuvos Merja Lahdenkauppi vieraili Rovaniemellä Oltermannin kokoustilassa kiertokävelyn aikana.
 * Toinen saaren katselmus tehtiin 27.5.2010, jolloin paikalla olivat rakentajien lisäksi Ari Manninen, Anne Parkkinen, Päivi Niska, Sofia Lehtonen, Jyrki Niskanen, Hannu Mertaniemi ja Riitta Karusaari. Sovittiin muutoksista jotka tehdään ennen kesälomaa.
 * Huhti-toukokuun aikana tehtiin Sari Lappeteläisen toimesta tutkimus yhteisöllisen median hyödyntämisestä marata-alan opiskelijoille Rovaniemellä, Sodankylässä ja Kittilässä. Tutkimus valmistuu kesän 2010 aikana ja sen on tarkoitus palvella syksyllä suunnittelu- ja toteutustyötä mitä yhteisöllinen media opetuksessa voisi olla.
 * Kehittämishanke jää kesälomalle :)

**SYYSLUKUKAUSI 2010** > >
 * Edu Lapland käyttöönottokoulutus opettajille järjestetään joulukuussa.
 * Sitä ennen eli lokakuussa Erkki Brotkin ja Jarkko Suomalainen vetävät kaksi tai kolme parin tunnin mittaista etäkoulutusta Niskasen Jyrkin datanomiluokalle. Koulutus tapahtuu Second Lifessa.
 * Itse (Jusku) olen Toisessa maailmassa eli Oppimisen eri ympäristöt -seminaarissa Lahdessa 7.-8.10.2010. Erkki ja Jarkko ovat siellä myös eli kohtaamme myös tässä ensimmäisessä maailmassa. Sitä hiukan mietin, että jos en oikein keskity Toisessa maailmassa, niin olenko silloin muissa maailmoissa? Ja jos olen, niin missä muissa? Hmmm.
 * 29.10.2010 Anni Suursalmen oppilaiden kanssa pohdimme kuvamanipulaatiota ja myös manipuloimme kuvia. Eli onko kaikki sitä miltä näyttää? Ei ole. Sopivasti 27.10. Ylen Aamuteeveessä käsiteltiin samaa teemaa. (katso insertti areenalta). Alla esimerkki siitä miten yksi opiskelija tekee helposti neljän työt.
 * Second Life koulutukset Rovaniemen datanomiopiskelijoille tapahtuivat etänä Second Lifessa 27.10. ja 1.11. Kouluttajat Erkki Brotkin ja Jarkko Suomalainen olivat Lahdessa, opiskelijat ja opettaja Jyrki Niskanen olivat Rovaniemellä (1 oli kotonaan) ja minä olin Kittilässä. Avatartemme välityksellä kokoonnuimme kaikki sitten Edu Laplandin saarella sijaitsevassa sandboxissa. Kouluttajat olivat rakentaneet ympäristön, jossa yhdellä screenilla näkyi Erkin koneen näyttö, jossa hän rakenteli erilaisia primitiivejä eli palikoita sekä muokkasi niitä eri tavoilla. Pystyimme siis seuraamaan mitä hän teki ja samalla hän selosti tapahtumia paikalla oleville yli 20 avatarille. Toisella screenilla pyöri slideshow, jossa oli vinkkejä rakentamisen eri vaiheisiin. Puolessatoista tunnissa alueelle syntyikin jos jonkinlaista palikkaa ja vähitellen alue alkoi täyttyä oppilaiden tekemistä rakennelmista.

**KEVÄTLUKUKAUSI 2011**
 * Datanomiopiskelija Jani Torvinen Rovaniemeltä tekee kevään TOPpinsa rakentaen Edu Laplandin saarelle oleskelutilan, jossa aletaan järjestää erilaisia tapaamisia ja johon aletaan kerätä erilaista marata-alan materiaalia.
 * 12.4.2011 ryhmät HRC10 ja MAT10 (toinen aamupäivällä ja toinen iltapäivällä) kokoontuvat Edu Laplandin uudessa oleskelutilassa. Online ovat myös ravintolapalveluiden opettaja Sini Viinikka sekä englanninopettaja Paula Vaattovaara. Avatarien luominen sujui kutakuinkin kivuttomasti mutta äänipuoli on välillä ongelmallista. Joskun joku ei kuule ja joskus jonkun puhe ei kuulu. Ongelmia, joihin Second Lifessa silloin tällöin törmää. Enimmäkseen tekniikka toimi ja opiskelijoiden kanssa harjoiteltiin asiakaspalvelutilanteita suomeksi ja englanniksi. Se tuli todetuksi että opiskelijan on helpompi osallistua tällaiseen tilanteeseen kuin että olisi nenäkkäin opettajan kanssa. Virtuaalimaailmassa ei niin tarvitse olla oma itsensä, jos tällaista ilmaisua tässä yhteydessä voi käyttää.
 * Datanimiopiskelija Jani Torvisen TOP-jakso tuotti 2 lisäkerrosta ravintola Oppipoikaan. Ensimmäinen on klubityyppinen tila, jossa voi järjestää erilaisia tapaamisia, kokoontumisia ja vaikka jamit. Toinen on auditoriomainen luentosali. Janin TOP-arviointi käytiin hengen mukaisesti Second Lifessa Janin rakentamissa tiloissa. Itse (JM) olin työelämän edustajana Kittilässä Levi-Instituutissa, Jani oli kotonaan ja Janin opettaja Jyrki Niskanen oli myös kotonaan. Tekniikka pelitti ja tapaaminen dokumentteineen saatiin niputettua muutamassa tunnissa.

**SYYSLUKUKAUSI 2011**
 * Syksy on alkanut erilaisia blogeja pohtiessa ja käyttöönotettaessa. Opiskelijat ovat saaneet harjoitustehtävänä luoda itselleen omia blogeja Bloggerin tekniikalla. Kertakaikkisen hienoja ohjeita löytyy Jyväskylän yliopiston Koppasaitilta. Esimerkiksi Humanistisen puolen TVT on varsinainen SoMepakki: [].
 * Hetassa eli Enontekiön kuntakeskuksessa vietin viikon 42 aikuisopiskelijaryhmän kanssa. Siellä oli silloin syysloma ja näin saimme atk-luokan käyttöömme. Erilaisen TVT-opiskelun ehdoton suosikki oli blogi. Esimerkkiblogistani löytyy linkkejä opiskelijoiden blogeihin. ([])
 * Levi-instituutissa järjestetyn matkaopaskoulutuksen kokemuksia ja tietoja on jaettu heidän omassa teemablogissaan. []
 * Syksyn aikana OPOn kanssa alamme testata erilaisten blogitekniikoiden käyttöä toplaajien tukena. Niistä lisää myöhemmin.
 * Tänä syksynä Levi-Instituutin Ravintola Oppikuppi liitettiin osaksi Levin ja Kittilän mobiilipalveluissa olevaa pöytävarausjärjestelmää. Levin Matkailu Oy ja Kittilän elinkeinoyhtiö Kideve ovat antaneet panoksensa opiskelijoiden tukemiseen. Valmistuttuaan ja työllistyttyään opiskelijat pystyvät sitten sujuvasti omalla työpaikallaan käyttämään samaa pöytävarausjärjestelmää. (m.levi.fi ja m.kittila.fi)


 * KEVÄTLUKUKAUSI 2012 **
 * Keväällä olin päivän OPH:ssa Helsingissä tutustumassa vertaisarviointiin. Nyt ollaan edetty sitten pitämään vertaisarviointi tämän hankkeen osalta. Tarkemmat tiedot varsinaisesta vertaisarviointitapahtumasta 1.-2.12.2011 löytyvät Ammatilliset oppimisympäristöt wikistä
 * Toukokuussa (9.-10.5.2012) Jyväskylässä järjestettiin OPPIMISYMPÄRISTÖKEHITTÄJIEN JA IT-OSAAJIEN YHTEISSEMINAARI. Sen parasta antia oli kohdata muita hankkeiden kanssa painivia sekä kuulla eri IT-asiantuntijoiden näkemyksiä hankkeista, jotka ovat heillekin usein haasteellisia uusien tekniikoiden vuoksi.
 * Kevään aikana pyrittiin runnomaan läpi erilaisia oppimista tukevia käytäntöjä kehitettyjä välineitä käyttäen. TOPLAAJA-opiskelijoiden kanssa OPO Anne Grön-Keskiniva piti yhteyttä käyttäen blogia. Anne blogiin pääsy on vain näillä opiskelijoilla ja sieltä he löysivät tehtäviä sekä ohjeita ja antoivat myös vastauksia. Lisäksi jokaisella opiskelijalla oli oma blogi, johon pääsy oli vain Annella ja kyseisellä opiskelijalla. Systeemiä aiotaan käyttää vastakin.